Немања/21
ПЕТИ ПРИЗОР

НЕМАЊА (удари се шаком по челу): 
Луда главо! — Ал’ не! Нећу тако! 
Тим бих само Богу сагрешио!
Ја сам њима на веру дошао,
А они су ружно преверили,
Па пред Богом душу огрешили,
А пред светом образ укаљали.
Бог и правда на мојој су страни, 
А на њиној гријех и срамота.
(Подигне очи к небу.)
Ма где био, у твојој сам руци; 
Пак ако ме у правди оставиш, 
Чему бих се могао надати,
Да нијесам оно учинио,
Што сам био дужан учинити?
Ти тек своју простри руку на ме, 
Па ми нико наудити неКе.
(Даде дворанину сабљу. Оду.)

Немања